OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 631/14/8810	Spišská Nová Ves 11.08.2016 
EEČ: 2-68-824-2016

U Z N E S E N I E

Trestná vec:	obv. XXXXX 
Trestný čin:	Prečin Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 24.4.2015 spisová značka 3 Pv 631/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 30. septembra 2014 v čase okolo 14:50 h v Spišskej Novej Vsi, na ulici Fabiniho, pred budovou predajne stavebnín Stavcentrum, po predchádzajúcej vzájomnej slovnej výmene názorov s XXXXX z dôvodu dopravnej kolízie, vytiahol zo svojho osobného motorového vozidla značky Škoda Octavia evidenčného čísla SN XXXXX CD krátku strelnú zbraň značky Ekol P29, kaliber 9 mm, P. A. K., výrobného čísla 1440 143, s ktorou držiac ju v ruke pristúpil k poškodenému a mieriac s ňou do spodnej časti trupu poškodeného sa mu začal vyhrážať zabitím, čím u poškodeného XXXXX vzbudil obavu z uskutočnenia vyhrážok. 

Uznesením prokurátora Okresnej prokuratúry XXXXX zo dňa 24.4.2015, spisová značka 3 Pv 631/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
        XXXXX prokuratúry XXXXX uznesením                           sp. zn. 3Pv 631/14/8810 zo dňa 24.04.2015 podľa § 216 ods. 1 písm. a), písm. b), písm. c) Tr. poriadku podmienečne zastavil trestné stíhanie vedené proti obvinenému          XXXXX pre prečin nebezpečného vyhrážania podľa § 360 ods. 1, ods. 2 písm. a) Tr. zákona na tom skutkovom základe, že dňa 30. septembra 2014 v čase okolo 14:50 h v Spišskej Novej Vsi, na ulici Fabiniho, pred budovou predajne stavebnín Stavcentrum, po predchádzajúcej vzájomnej slovnej výmene názorov s XXXXX z dôvodu dopravnej kolízie, vytiahol zo svojho osobného motorového vozidla značky Škoda Octavia evidenčného čísla SN XXXXX CD krátku strelnú zbraň značky Ekol P29, kaliber 9 mm, P. A. K., výrobného čísla 1440 143, s ktorou držiac ju v ruke pristúpil k poškodenému a mieriac s ňou do spodnej časti trupu poškodeného sa mu začal vyhrážať zabitím, čím u poškodeného XXXXX vzbudil obavu z uskutočnenia vyhrážok.

Podľa § 216 ods. 2 Tr. poriadku obvinenému bola určená skúšobná doba v trvaní dvanásť  (12) mesiacov.

Uznesenie o podmienečnom zastavení trestného stíhania obvineného            XXXXX nadobudlo právoplatnosť dňa 15.05.2015 a skúšobná doba uplynula dňa 15.05.2016. 

Zo správ z Odboru kriminálnej polície v Spišskej Novej Vsi, z  Okresného úradu v Spišskej Novej Vsi, lustráciou na Okresnej prokuratúre XXXXX, ako aj z odpisu z registra trestov bolo zistené, že obvinený XXXXX sa v skúšobnej dobe trvajúcej od 15.05.2015 do 15.05.2016 nedopustil  žiadnej  trestnej  činnosti.
 
 Z výpisu z evidencie priestupkov je síce zrejmé, že zo strany obvineného došlo v priebehu skúšobnej doby (06.11.215, 15.12.2015) k porušeniu pravidiel cestnej premávky v zmysle zákona č. 8/2009 Z. z. o cestnej premávke, avšak vzhľadom na charakter a závažnosť priestupkov nebolo na ne prihliadnuté. 

 Podľa § 217 ods. 1 Trestného poriadku, ak obvinený  v priebehu skúšobnej doby viedol riadny život,  splnil  povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom na to, že obvinený splnil  podmienky pre  rozhodnutie v zmysle        § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Roman Kokavec
prokurátor